**PÁLYÁZATI FELHÍVÁS**

**Tematikus ösztöndíj** **számítógépes grafika és 3D modellalkotás tématerületen**

**A black background with a black square

Description automatically generated with medium confidence**

Az **Info-Bionikai Egyesület** a Shapr3D támogatásával ösztöndíj pályázatot hirdet meg a Pázmány Péter Katolikus Egyetem Információs Technológiai és Bionikai Kar (PPKE ITK) hallgatóinak, tudományos előmenetelük támogatására számítógépes grafika és 3D modellalkotás tématerületen 2025. szeptember - 2026. január időszakra.

***A pályázat feltételei:***

Az ösztöndíjra a PPKE ITK kar nappali tagozatos jogviszonnyal rendelkező hallgatói pályázhatnak, akik

* BSc képzés esetén Önálló laboratóriumi ill. Szakdolgozat vagy MSc képzés esetén Tutored Research Project ill. Thesis Work I., II. témája a kiírásban szereplő területhez tartozik;
* Az elmúlt félévben kiemelkedő szakmai munkát végeztek. Előnyt jelent a témában elért és dokumentált korábbi eredmény (TDK dolgozat, publikáció, bemutató, műszaki megoldás, szoftver, stb.).
* Az ösztöndíjat elnyert pályázó vállalja, hogy a kutatási eredményeket a támogatási időszak végén egy legalább 10 oldalas beszámolóban, illetve egy 15 perces előadásban összefoglalja.

***Az ösztöndíj összege:***

Az ösztöndíj maximum 2 fő részére öthavi juttatás, melynek összege nettó 100.000,- Ft/hó/fő. Az ösztöndíjat elnyert hallgató az adott hónap 12. napjáig kapja meg a támogatás összegét, az ösztöndíjszerződésben részletezett feltételek mellett.

***A pályázat benyújtása:***

A pályázati dokumentum az alábbi részekből áll:

* Pályázati adatlap
* Szakmai önéletrajz, amely tartalmazza a korábban végzett tudományos munkákat (1. sz. melléklet)
* Témavezetői ajánlás (2. sz. melléklet)
* Hallgatói jogviszony igazolás (3. sz. melléklet)

A pályázati adatlapot és mellékleteit elektronikusan az Info-Bionikai Egyesület email címére ([ibe@itk.ppke.hu](mailto:ibe@itk.ppke.hu)) lehet benyújtani.

**Pályázati határidő:**

**~~2025.09.29. 14:00 óra~~**

**2025.10.03. 12:00 óra**

***A pályázat elbírálása, a nyertesek kiértesítése:***

A pályázatokat a PPKE ITK oktatói, valamint a Shapr3D képviselői által alkotott *ad hoc* Bizottság bírálja el. A pályázatra maximálisan 100 pont adható, amely az eddigi szakmai eredmények (50 pont), és a szakmai programban tett vállalások (50 pont) értékelésére adható pontok összegéből áll.

A pályázók kiértesítése emailen keresztül történik. A Bizottság döntése ellen fellebbezésnek helye nincs.

Budapest, 2025. szeptember 22.

Dr. Oláh András

elnök

**PÁLYÁZATI ADATLAP**

**Tematikus ösztöndíj** **számítógépes grafika és 3D modellalkotás tématerületen**

|  |  |
| --- | --- |
| Pályázó neve: |  |
| Pályázó Neptun kódja: |  |
| Pályázó email címe: |  |
| Pályázó képzése (BSc/MSc és szak): |  |
| A pályázat címe (téma): |  |
| Témavezető neve: |  |
| Szakmai munkaterv várható eredménytermék(ek)  (max. 1500 karakter) |  |

A pályázathoz csatolt mellékletek:

* Szakmai önéletrajz, amely tartalmazza a korábban végzett tudományos munkákat (1. sz. melléklet)
* Témavezetői ajánlás (2. sz. melléklet)
* Hallgatói jogviszony igazolás (3. sz. melléklet)

Kelt: Budapest, 2025. ………………

…………………………………..

Aláírás